《读史 其十七》
清代·殷岳

道隐礼为基，世乱圣人生。仲尼驾奔车，谁复睹未萌。

延熹皇路仄，雕琢名士倾。购募同寇敌，使出车交并。

号咷日月黑，搒掠血肉横。柏伤竹亦枯，岁寒失坚贞。

当时箕颍滨，可尚光遗荣。

作者简介：（1603—1670）明末清初直隶鸡泽人，字宗山，一字伯岩，又字伯子。明崇祯三年举人。清顺治初任江苏睢宁知县，申涵光遗书劝之归，遂辞官回乡。工诗，不喜律体，所作唯古体。与涵光、张盖并称畿南三才子。后客死福州。有《留耕草堂诗》。